पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. सेक्टर १६ए स्थित गवर्नमेंट गर्ल्स कॉलेज में नए सत्र से टूरिज्म व बीएससी नॉन मेडिकल की पढ़ाई शुरू होगी। इसके लिए उच्चतर शिक्षा निदेशालय से हरी झंडी मिल गई है। मौजूदा समय में यहां बीबीए और बीजेएमसी जैसे प्रोफेशनल कोर्स की पढ़ाई हो रही है।
इस कोर्स से कॉलेज प्रबंधन को काफी उम्मीद है। मौजूदा समय में इस कोर्स की पढ़ाई के लिए दिल्ली की ओर रुख करना पड़ता था। इस कोर्स के शुरू हो जाने से छात्राओं को शहर से बाहर नहीं जाना पड़ेगा। टूरिज्म के साथ बीएससी नॉन मेडिकल की पढ़ाई भी शुरू की जा रही है।
इन कोर्सो को मिली हरी झंडी : नए सत्र से यहां बैचलर इन टूरिज्म और बीएससी नॉन मेडिकल की पढ़ाई शुरू करने की हरी झंडी मिल गई है। इसका लंबे समय से इंतजार किया जा रहा था। टूरिज्म को लेकर खासा उत्साह है। यहां बीबीए व बीजेएमसी जैसे प्रोफेशनल कोर्स की पढ़ाई पहले से हो रही है।
एक्सपर्ट व्यू : करियर काउंसलर सचिन अभिनव बताते हैं कि ग्लोबलाइजेशन के इस युग में टूरिज्म रोजगार के दृष्टिकोण से उभरता हुआ क्षेत्र है। इस कोर्स के शुरू हो जाने से काफी फायदा मिलेगा।
जिनका एडमिशन होटल, बिजनेस आदि जैसे प्रोफेशनल कोर्स में नहीं होता है। वे इस कोर्स में एडमिशन ले सकते हैं। केंद्र व राज्य सरकार के बड़ी संख्या में रिसॉर्ट होते हैं। वहां टूरिज्म पास आउट को प्राथमिकता दी जाती है।
प्रोस्पेक्ट्स के लिए करना होगा इंतजार:
गर्ल्स कॉलेज में मिशन एडमिशन की प्रक्रिया शुरू होने में अभी एक सप्ताह और लगेगा। अभी प्रोस्पेक्ट्स को अंतिम रूप देने का कार्य हो रहा है। इसकी कीमत 60 रुपए रखी गई है। संभवत: प्रोस्पेक्ट्स की बिक्री १७ जून से शुरू होगी।
गवर्नमेंट गर्ल्स कॉलेज
बीए 240 सीटें
बीकॉम 160 सीटें
बीबीए 80 सीटें
बीजेएमसी 40 सीटें
कोर्स व सीटों की संख्या
बैचलर इन टूरिज्म 60
बीएससी नॉन मेडिकल 80
तैयारी शुरू कर दी गई है। प्रोस्पेक्ट्स तैयार हो रहे हैं। दो कोर्स शुरू करने की मंजूरी मिल गई है। इससे छात्राओं को प्रोफेशनल कोर्स में वैरायटी मिलेगी।
डॉ. शोभा चुघ, प्रिंसिपल गर्ल्स कॉलेज।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva kas_Deva awa_Deva kas_Deva npi_Deva awa_Deva awa_Deva kas_Deva kas_Deva hin_Deva mai_Deva zho_Hant eng_Latn